ՀԱՅՏԱՐԱՐՈՒԹՅՈՒՆ

ՆԱԽԱՈՐԱԿԱՎՈՐՄԱՆ ԸՆԹԱՑԱԿԱՐԳԻ ՄԱՍԻՆ

Հայտարարության սույն տեքստը հաստատված է բաց մրցույթի գնահատող հանձնաժողովի 2024 թվականի օգոստոսի 16-ի թիվ 1 որոշմամբ և հրապարակվում է

«Գնումների մասին» ՀՀ օրենքի 24-րդ հոդվածի համաձայն

Ընթացակարգի ծածկագիրը` ՀՀ-ԲԾ-Ա-ԲՄԽԾՁԲ-24/77

**I. ԳՆՄԱՆ ԱՌԱՐԿԱՅԻ ԲՆՈՒԹԱԳԻՐԸ**

1. Պատվիրատուն` Շրջակա միջավայրի նախարարության «Բնապահպանական ծրագրերի իրականացման գրասենյակ» պետական հիմնարկը*,* որը գտնվում է ք. Երևան, Տիգրան Մեծի 65Ա հասցեում «Կանաչ կլիմայի հիմնադրամի հետ ծրագրային և գործընկերային շրջանակի կատարելագործում, երկրի երկարաժամկետ, ցածր ածխածնային զարգացման ռազմավարությունների հետ փոխկապակցում» պատրաստվածության աջակցության երկրորդ ծրագրի շրջանակներում խորհրդատվական ծառայությունների ձեռքբերման նպատակով հայտարարում է բաց մրցույթի նախաորակավորման ընթացակարգ՝

|  |  |
| --- | --- |
| **ՉԱՓԱԲԱԺԻՆ** | **ԳՆՄԱՆ ԱՌԱՐԿԱՆ** |
| Չափաբաժին 1 | Խորհրդատվականծառայությունների ձեռքբերման |

**ՏԵԽՆԻԿԱԿԱՆ ԱՌԱՋԱԴՐԱՆՔ /ՆԱԽԱՈՐԱԿԱՎՈՐՈՒՄ**

*Աղյուսակ 1*

|  |
| --- |
| **Ծառայության նկարագրություն** |
| Խորհրդատվական ծառայությունների մատուցման թիրախն է ընդլայնել «Բնապահպանական ծրագրերի իրականացման գրասենյակ» պետական հիմնարկի (ԲԾԻԳ ՊՀ)՝ Կանաչ կլիմայի հիմնադրամի (ԿԿՀ) հետ համագործակցության հնարավորությունները՝ համալրելով հիմնարկի ծրագրային պորտֆելը ԿԿՀ Հաստատման պարզեցված գործընթացին (Simplified Approval Process, SAP) համապատասխանող բարձրորակ ծրագրային հայեցակարգով, որը կհամապատասխանի ԿԿՀ ներդրումային ստանդարտներին։ |

**Ծառայության մատուցման համար պահանջվող որակավորման չափանիշներ**

1. Մասնակիցը պետք է ունենա կնքվելիք պայմանագրով նախատեսված պարտավորությունների կատարման համար պահանջվող`

1) «Մասնագիտական փորձառություն»

2) «Աշխատանքային ռեսուրսներ»։

Մասնակցին ներկայացվող`

1. «Մասնագիտական փորձառություն»

ա. «Մասնագիտական փորձառություն» որակավորման չափանիշը ըստ ոլորտների՝

|  |  |
| --- | --- |
| ԿԿՀ-ի հետ փոխգործակցության համատքեստում ծրագրային հայեցակարգերի մշակման փորձ։ | Մասնակիցը պետք է ներկայացնի հայտը ներկայացնելու տարվա և դրան նախորդող 3 տարիների ընթացքում իր կողմից պատշաճ ձևով իրականացված ԿԿՀ ֆինանսավորմանը ներկայացման ենթակա առնվազն 10 մլն ԱՄՆ դոլար արժողությամբ ծրագրային հայեցակարգի մշակման ծառայությունների մատուցման առնվազն մեկ պայմանգիր, ծրագրային հայեցակարգը առնվազն ԿԿՀ Կլիմայական ներդրումների հանձնաժողովի (CIC2) կողմից հաստատված լինելու ապացույց։ |
| Աղետների ռիսկերի նվազեցման (Disaster Risk Reduction) ոլորտում կարիքների գնահատման փորձ։ | Մասնակիցը պետք է ներկայացնի հայտը ներկայացնելու տարվա և դրան նախորդող 5 տարիների ընթացքում իր կողմից պատշաճ ձևով իրականացված աղետների ռիսկերի նվազեցման ոլորտում կարիքների գնահատման ծառայության մատուցման առնվազն մեկ պայմանագիր։ |

բ. սույն ենթակետի ա) պարբերությամբ նախատեսված պահանջին իր համապատասխանությունը հիմնավորելու համար մասնակիցը հայտով ներկայացնում է վերոնշյալ բոլոր ոլորտներով նախկինում կատարած պայմանագրի (պայմանագրերի, համաձայնագրերի) պատճենները, իսկ այդ պայմանագրի (պայմանագրերի, համաձայնագրերի) պատշաճ կատարումը գնահատելու համար` տվյալ պայմանագրի կողմերի հաստատած` պայմանագրի սահմանված ժամկետում կատարումը հավաստող ակտի (հանձման-ընդունման արձանագրություն և այլն) պատճենը կամ տվյալ պայմանագրի կատարումն ընդունած կողմի գրավոր հավաստումը:

**Նախկինում կատարված պայմանագիրը (կամ պայմանագրերը) գնահատվում է (կամ գնահատվում են) նմանատիպ, եթե դրա (դրանց) շրջանակներում առնվազն մեկ պայմանագրի շրջանակում մատուցված ծառայություների ծավալը գումարային արտահայ­տությամբ պակաս չէ սույն ընթացակարգի շրջանակում մասնակցի ներկայացրած գնային առաջարկի հիսուն տոկոսից:**

2) «Աշխատանքային ռեսուրսներ»

«Աշխատանքային ռեսուրսներ» որակավորման չափանիշը`

ա. պայմանագրի կատարման համար պահանջվում են հետևյալ որակավորումը ունեցող աշխատանքային ռեսուրսները

2) «Աշխատանքային ռեսուրսներ»

«Աշխատանքային ռեսուրսներ» որակավորման չափանիշը`

ա. պայմանագրի կատարման համար պահանջվում են հետևյալ որակավորումը ունեցող աշխատանքային ռեսուրսները

|  |  |  |
| --- | --- | --- |
| Մասնագետների | |  |
| որակավորումները | որակավորմանը ներկայացվող պահանջները | կշիռը |
| Կանաչ կլիմայի հիմնադրամի հետ համագործակցության հարցերով միջազգային խորհրդատու | 1.Բակալավրի/մագիստրոսի կամ համարժեք որակավորում, ներառյալ, բայց չսահմանափակվելով տնտեսագիտության, ֆինանսների, միջազգային զարգացման/հարաբերությունների, բնապահպանական գիտությունների կամ հարակից ոլորտներով։ | 5 միավոր |
| 2. Վերջին 5 տարվա ընթացքում Կանաչ կլիմայի հիմնադրամի հետ համագործակցության առնվազն 5 տարվա աշխատանքային փորձ՝ այդ թվում աղետների ռիսկերի նվազեցման (Disaster Risk Reduction) ոլորտի կլիմայական ծրագրերի մշակման համատեքստում (տարածաշրջանային փորձը կդիտարկվի որպես առավելություն)։ | 10 միավոր + 3 միավոր |
| 3. Անգլերենի գրավոր և բանավոր աշխատանքային իմացություն։ Հայերենի իմացությունը կդիտվի որպես առավելություն։ | 5 միավոր + 2 միավոր |
| Ծրագրերի մշակման և շահակիրների ներգրավման ազգային խորհրդատու | 1. Բակալավրի/մագիստրոսի կամ համարժեք որակավորում, ներառյալ, բայց չսահմանափակվելով տնտեսագիտության, ֆինանսների, միջազգային զարգացման/հարաբերությունների, բնապահպանական գիտությունների կամ հարակից ոլորտներով, | 5 միավոր |
| 2. Վերջին 5 տարվա ընթացքում առնվազն 3 տարվա աշխատանքային փորձ կլիմայական ծրագրերի մշակման և շահակիրների ներգրավման ոլորտներում, | 5 միավոր |
| 3. Հայերեն և անգլերեն լեզուների գրավոր և բանավոր աշխատանքային իմացություն։ | 5 միավոր |
| Կլիմայի փոփոխության հարմարվողականության ազգային խորհրդատու | 1. Բակալավրի/մագիստրոսի կամ համարժեք որակավորում, ներառյալ, բայց չսահմանափակվելով տնտեսագիտության, ֆինանսների, միջազգային զարգացման/հարաբերությունների, բնապահպանական գիտությունների կամ հարակից ոլորտներով, | 5 միավոր |
| 2. Վերջին 5 տարվա ընթացքում առնվազն 3 տարվա աշխատանքային փորձ կլիմայի փոփոխության հարմարվողականության ոլորտում, | 5 միավոր |
| 3. Անգլերենի և հայերենի գրավոր և բանավոր աշխատանքային իմացություն։ | 5 միավոր |
| Գենդերային հարցերով ազգային խորհրդատու | 1. Բակալավրի/մագիստրոսի կամ համարժեք որակավորում, ներառյալ, բայց չսահմանափակվելով սոցիալական գիտությունների կամ հարակից ոլորտներով, | 5 միավոր |
| 2. Կլիմայական ոլորտում վերջին 5 տարվա ընթացքում գենդերային հարցերի շուրջ առնվազն 3 տարվա աշխատանքային փորձ, | 5 միավոր |
| 3. Հայերեն և անգլերեն լեզուների գրավոր և բանավոր աշխատանքային իմացություն։ | 5 միավոր |
| Բնապահպանական և սոցիալական ռիսկերի գնահատման և կառավարման ազգային խորհրդատու | 1. Բակալավրի/մագիստրոսի կամ համարժեք որակավորում բնագիտական, սոցիալական գիտությունների կամ հարակից ոլորտներում, | 5 միավոր |
| 2. Կլիմայական ոլորտում վերջին 5 տարվա ընթացքում առնվազն 3 տարվա աշխատանքային փորձ բնապահպանական և սոցիալական ռիսկերի գնահատման և կառավարման համատեքստում, | 5 միավոր |
| 3. Հայերեն և անգլերեն լեզուների գրավոր և բանավոր աշխատանքային իմացություն։ | 5 միավոր |

բ. մասնակիցը հայտով ներկայացնում է առաջադրված աշխատակազմում ներգրավված մաս­նագետների հաստատած գրավոր համաձայնությունները` իրականացվելիք աշխատանքներում վերջիններիս ներգրավելու մասին, ինչպես նաև մասնագետների անձնագրերի և որակավորումը հավաստող փաստաթղթերի պատճենները, և ինքնակենսագրությունները: Առաջադրվող աշխատակազմի վերաբերյալ տվյալները ներկայացվում են հետևյալ ձևով՝

|  |  |  |  |  |
| --- | --- | --- | --- | --- |
| Հիմնական աշխատակազմում ներառված մասնագետների | | | | |
| անունը, ազգանունը | աշխատանքային ռեսուրսներով նախատեսված որակավորման պահանջներին համապատասխանող չափանիշը | աշխատանքային փորձը /մասնագիտական փորձառությամբ և աշխատանքային ռեսուրսներով սահմանվածի մասով/ | | գործատուի անվանումը |
| ժամանակա-հատվածը | գործունեության ոլորտը և կատարած աշխատանքը |
| 1 | 2 | 3 | 4 | 5 |
|  |  |  |  |  |
|  |  |  |  |  |
|  |  |  |  |  |

Մասնակիցը համարվում է սույն ենթակետով նախատեսված որակավորման չափանիշին բավարարող, եթե հայտով ներկայացրել է պահանջվող տեղեկությունները, իսկ «Աշխատանքային ռեսուրսներ» որակավորման չափանիշով հավաքել է առնվազն 85 միավոր։

**ՏԵԽՆԻԿԱԿԱՆ ԱՌԱՋԱԴՐԱՆՔ**

|  |
| --- |
| Հայաստանի Հանրապետության շրջակա միջավայրի նախարարության «Բնապահպանական ծրագրերի իրականացման գրասենյակ» պետական հիմնարկը, որը 2019 թվականի փետրվար ամսից հանդիսանում է Կանաչ կլիմայի հիմնադրամին (ԿԿՀ) ազգային հասանելիությամբ հավատարմագրված կառույց իրականացնում է «ԿԿՀ հետ ծրագրային և գործընկերային շրջանակի կատարելագործում, երկրի երկարաժամկետ, ցածր ածխածնային զարգացման ռազմավարությունների հետ փոխկապակցում» պատրաստվածության աջակցության երկրորդ ծրագիրը:  Ծրագրի նպատակն է ամրապնդել Հայաստանի կարողությունները ԿԿՀ-ի հետ փոխգործակցության և ֆինանսավորման արդյունավետ հասանելիության համար՝ կլիմայի փոփոխության համատեքստում ազգային առաջնահերթություններին արձագանքելու և ռազմավարական ու համակարգված զարգացման նպատակով, այդ թվում «ՀՀ և ԿԿՀ Ազգային համագործակցության նոր ծրագրի» մշակման միջոցով, որը պետք է արտացոլի ընդունված նոր ռազմավարությունները և դրանցով սահմանված գերակայությունները, ներառի երկրի պատրաստվածության տեսանկյունից պետական կառավարման մարմինների և այլ շահակիցների կարողությունների գնահատումը և Ազգային մակարդակով սահմանված գործողությունների ներդրումային հիմնական ուղղությունների ընդհանուր գնահատումների իրականացումը:  Պատրաստվածության ծրագրի շրջանակներում իրականացվում է 2024-2027թթ․ ԿԿՀ համալրման 2-րդ փուլի «ՀՀ և ԿԿՀ Ազգային համագործակցության նոր ծրագրի», 2024-2027թթ․ Կանաչ ֆինանսավորման իրականացման ռազմավարության մշակում և պլանավորվում է ԿԿՀ ֆինանսավորման ներկայացման համար մեկ ծրագրային համառոտագրի մշակում:  Սույն խորհրդատվական առաջադրանքի խնդիրն է մշակել ԿԿՀ Հաստատման պարզեցված գործընթացին (Simplified Approval Process, SAP) համապատասխանող բարձրորակ ծրագրային հայեցակարգ, որը կհապատասխանի ԿԿՀ ներդրումային ստանդարտներին՝ «Բնապահպանական ծրագրերի իրականացման գրասենյակ» պետական հիմնարկի (ԲԾԻԳ ՊՀ)՝ Կանաչ կլիմայի հիմնադրամի (ԿԿՀ) հետ համագործակցության հնարավորությունները ընդլայնելու նպատակով:  Խորհրդատվական առաջադրանքի կատարումը կներառի՝   * Իրականացնել Հայաստանի բազմավտանգ վաղ ազդարարման համակարգերի ոլորտի տեխնիկատնտեսական ուսումնասիրություն, * Ուսումնասիրել և լրամշակել բազմավտանգ վաղ ազդարարման համակարգերի ոլորտը թիրախավորող առկա ծրագրային հայեցակարգը՝ ԿԿՀ փորձագետների ներկայացրած դիրքորոշմանը և առաջարկություններին համապատասխան, * Նախորդ կետով սահմանված ծրագրային հայեցակարգի լրամշակման համար բնապահպանական, սոցիալական, գենդերային, ֆինանսական, շուկայական ուսումնասիրությունների իրականացում, * Լրամշակել ծրագրային հայեցակարգն ըստ ԿԿՀ-ի կողմից տրամադրված առաջարկությունների յուրաքանչյուր փուլում՝ մինչ ծրագրային հայեցակարգի վերջնական հաստատումը համապատասխան CIC-ի կողմից, * Հայեցակարգի հաստատման դեպքում իրականացնել բացերի գնահատում՝ ԿԿՀ-ի ծրագրի նախապատրաստման ֆինանսավորումից (PPF) օգտվելու հեռանկարի համատեքստում։   ԿԱՌԱՎԱՐՄԱՆ ՄԵԽԱՆԻԶՄՆԵՐ  Ընտրված խորհրդատվական ընկերությունը պայմանագրի շրջանակներում զեկուցելու է ԲԾԻԳ ՊՀ-ի տնօրենին:  ԲԾԻԳ ՊՀ-ը պատասխանատու կլինի ԿԿՀ քարտուղարության հետ անմիջական կապի համար՝ ծրագրի ակնկալվող արդյունքների վերաբերյալ դիտարկումների և հետադարձ կապ ապահովելու համար:  Բոլոր հաշվետվությունները պետք է էլեկտրոնային եղանակով ներկայացվեն ԲԾԻԳ ՊՀ-ին մինչև վերջնաժամկետները: ԲԾԻԳ ՊՀ-ը հաշվետվությունները ստանալուց հետո ըստ անհրաժեշտության կտրամադրի գրավոր ամփոփ մեկնաբանություններ: Լրամշակման անհրաժեշտության դեպքում խորհրդատվական ընկերությունը պարտավոր է խմբագրել փաստաթուղթը Պատվիրատուի կողմից սահմանված ողջամիտ ժամկետներում ըստ Պատվիրատուի կողմից մատնանշված անհամապատասխանությունների, առարկությունների ու առաջարկությունների և լրամշակված տարբերակը համաձայնեցնել Պատվիրատուի հետ։  Բոլոր վերջնական հաշվետվությունները պետք է ներկայացվեն ԲԾԻԳ ՊՀ-ին ինչպես տպագիր (երկու օրինակով), այնպես էլ էլեկտրոնային եղանակով (Microsoft Word և PDF տարբերակներ) մինչև նշված ժամկետը:  Ընտրված խորհրդատվական ընկերությունը պետք է կազմի և ներկայացնի տվյալ առաջադրանքի շրջանակներում անցկացվող յուրաքանչյուր հանդիպման/խորհրդատվության արձանագրությունները: Շահակիրների հետ հանդիպումների/խորհրդակցությունների ծախսերը կհոգա պատվիրատուն։  Ընտրված խորհրդատվական ընկերությունը պարտավորվում է Պատվիրատուի պահանջով ներկայացնել սույն առաջադրանքին վերաբերող նյութեր և խորհրդատվություններ անցկացնել առաջադրանքի, դրա արդյունքների հետ կապված հարցերի շուրջ ։ |

ԱՇԽԱՏԱՆՔԻ ԱՐԴՅՈՒՆՔՆԵՐԻ ՇՐՋԱՆԱԿԸ

Ստորև կցված աղյուսակում ներկայացված են սույն տեխնիկական առաջադրանքով սահմանված աշխատանքների ակնկալվող հիմնական արդյունքները և դրանց կատարման ակնկալվող ժամկետները։

Աղյուսակ 3

|  |  |  |
| --- | --- | --- |
| **Ակնկալվող արդյունք** | **Ժամկետներ** | **Տեսակարար կշիռ %** |
| 1) Բազմավտանգ վաղ ազդարարման համակարգերի ոլորտի տեխնիկատնտեսական ուսումնասիրություն․   * Երկլեզու (հայերեն և անգլերեն) տեխնիկատնտեսական հաշվետվություն, որը ներառում է ոլորտի բացահայտված կարիքները, դրանց գնահատված արժեքները և գնահատման մեթոդաբանությունը։   2) Բազմավտանգ վաղ ազդարարման համակարգերի ոլորտը թիրախավորող առկա ծրագրային հայեցակարգ՝ լրամշակված ԿԿՀ փորձագետների ներկայացրած դիրքորոշմանը և առաջարկություններին համապատասխան․   * Բնապահպանական և սոցիալական ռիսկերի գնահատման երկլեզու (հայերեն և անգլերեն) հաշվետվություն, * Գենդերային երկլեզու (հայերեն և անգլերեն) վերլուծություն, * Ֆինանսական երկլեզու (հայերեն և անգլերեն) վերլուծություն՝ ներառյալ շուկայական ուսումնասիրությունների վերաբերյալ բացվածքը, * Շահակիրների հետ խորհրդակցությունների արձանագրություններ, մասնակիցների ցանկեր, * Լրամշակված ծրագրային հայեցակարգ։   3) Ըստ ԿԿՀ-ի կողմից հաջորդիվ տրամադրված առաջարկությունների լրամշակված ծրագրային հայեցակարգ՝ հաստատված համապատասխան CIC-ի կողմից․   * Լրամշակված ծրագրային հայեցակարգ։   4) Վերոնշյալ ծրագրային հայեցակարգի հաստատման դեպքում ԿԿՀ-ի ծրագրի նախապատրաստման ֆինանսավորումից (PPF) օգտվելու հեռանկարի համատեքստում բացերի գնահատման հաշվետվություն․   * բացերի գնահատման երկլեզու (հայերեն և անգլերեն) հաշվետվություն՝ ներառյալ համապատասխան առաջարկությունները՝ առաջնորդվելով PPF-ի ձևաչափով։ | 25 օրացույցային օր:  45 օրացույցային օր:  15 օրացույցային օր:  15 օրացույցային օր: | **20 %**  **20 %**  **50 %**  **10 %** |
| Ընդամենը | **100 օր** | **100%** |

**III. ՊԱՐԶԱԲԱՆՈՒՄ ՍՏԱՆԱԼՈՒ ԵՎ ՀԱՅՏԱՐԱՐՈՒԹՅԱՆ ՄԵՋ**

**ՓՈՓՈԽՈՒԹՅՈՒՆ ԿԱՏԱՐԵԼՈՒ ԿԱՐԳԸ**

1. Մասնակիցն իրավունք ունի նախաորակավորման հայտերի ներկայացման վերջնաժամկետը լրանալուց առնվազն մեկ աշխատանքային օր առաջ հանձնաժողովից պահանջելու նախաորակավորման հայտարարության վերաբերյալ պարզաբանում։ Ընդ որում պարզաբանումը կարող է պահանջվել մինչև սույն կետում նշված օրվա ժամը 17:00-ն (ընթացակարգի անցկացման վայրի ժամանակով): Հանձնաժողովը հարցումը կատարած մասնակցին պարզաբանումը տրամադրում է հարցումը ստանալու օրվան հաջորդող մեկ աշխատանքային օրվա ընթացքում, բայց ոչ ուշ, քան նախաորակավորման հայտերի ներկայացման վերջնաժամկետը լրանալուց առնվազն 3 ժամ առաջ։

Սույն կետում նշված հարցումը մասնակիցը ներկայացնում է հանձնաժողովի քարտուղարի էլեկտրոնային փոստին ուղարկելու միջոցով:

Հարցման մասին պարզաբանումն ուղարկվում է հանձնաժողովի քարտուղարի` սույն հայտարարությամբ նախատեսված էլեկտրոնային փոստից մասնակցի` հարցումը ստացված էլեկտրոնային փոստին ուղարկելու միջոցով:

1. Հարցման և պարզաբանումների բովանդակության մասին հայտարարությունը պարզաբանումը տրամադրելու օրը հրապարակվում է տեղեկագրում` առանց նշելու հարցումը կատարած մասնակցի տվյալները։
2. Պարզաբանում չի տրամադրվում, եթե հարցումը կատարվել է սույն բաժնով սահմանված ժամկետի խախտմամբ, ինչպես նաև, եթե հարցումը դուրս է սույն հայտարարության բովանդակության շրջանակից։ Ընդ որում, մասնակիցը գրավոր ծանուցվում է պարզաբանում չտրամադրելու հիմքերի մասին` հարցումը ստանալու օրվան հաջորդող մեկ օրացուցային օրվա ընթացքում:
3. Հայտերի ներկայացման վերջնաժամկետը լրանալուց առնվազն երկու աշխատանքային օր առաջ սույն հայտարարության մեջ կարող են կատարվել փոփոխություններ։ Փոփոխություն կատարելու օրվան հաջորդող առաջին աշխատանքային օրը հանձնաժողովի քարտուղարը փոփոխություն կատարելու մասին հայտարարությունը հրապարակում է տեղեկագրում։
4. Նախաորակավորման հայտարարության մեջ փոփոխություններ կատարվելու դեպքում նախաորակավորման հայտերը ներկայացնելու վերջնաժամկետը հաշվվում է այդ փոփոխությունների մասին տեղեկագրում հայտարարության հրապարակման օրվանից։

**IV. ՆԱԽԱՈՐԱԿԱՎՈՐՄԱՆ ՀԱՅՏԸ ՆԵՐԿԱՅԱՑՆԵԼՈՒ ԿԱՐԳԸ**

1. Սույն ընթացակարգին մասնակցելու համար մասնակիցը հանձնաժողովին ներկայացնում է հայտ։
2. Նախաորակավորման հայտը մասնակիցը հանձնաժողովին կարող է ներկայացնել էլեկտրոնային եղանակով` **գնահատող հանձնաժողովի քարտուղարին հասցեագրված էլեկտրոնային գրությամբ**՝ [**procurement@epiu.am**](mailto:procurement@epiu.am) էլեկտրոնային փոստին ուղարկելու միջոցով կամ փաստաթղթային ձևով` **ուղեկցող գրությամբ**, փակ ծրարով, սոսնձված: Ծրարի վրա նախաորակավորման հայտը կազմելու լեզվով նշվում են`

ա. պատվիրատուի անվանումը և հայտի ներկայացման վայրը (հասցեն).

բ. ընթացակարգի ծածկագիրը.

գ. «չբացել մինչև նախաորակավորման հայտերի բացման նիստը» բառերը.

դ. մասնակցի անվանումը (անունը), գտնվելու վայրը և հեռախոսահամարը:

1. Ընթացակարգի հայտերն անհրաժեշտ է ներկայացնել հանձնաժողովին ոչ ուշ, քան Հայտարարությունը հրապարակելուց հետո 5-րդ օրը **ժամը 12:00-ն**:

**Նախաորակավորման հայտերը հանձնաժողովին անհրաժեշտ է ներկայացնել մինչև սույն կետով սահմանված ժամկետը լրանալը` ք.Երևան, Տիգրան Մեծի 65Ա հասցեով կամ գնահատող հանձնաժողովի քարտուղարին հասցեագրված էլեկտրոնային գրությամբ՝** [**procurement@epiu.am**](mailto:procurement@epiu.am) :

1. Նախաորակավորման հայտերը ստանում և հայտերի գրանցամատյանում գրանցում է հանձնաժողովի քարտուղար՝ շրջակա միջավայրի նախարարության «Բնապահպանական ծրագրերի իրականացման գրասենյակ» պետական հիմնարկի գործերի կառավարման և գնումների բաժնի առաջին կարգի մասնագետ Աննա Հակոբյանը:

Հայտերը քարտուղարի կողմից գրանցվում են գրանցամատյանում` ըստ դրանց ստացման հերթականության` գրանցամատյանում նշելով գրանցման համարը, օրը և ժամը: Մասնակցի պահանջով դրա մասին տրվում է տեղեկանք։ Հայտերը ներկայացնելու վերջնաժամկետը լրանալուց հետո ներկայացված հայտերը գրանցամատյանում չեն գրանցվում և դրանք` ստանալու օրվան հաջորդող երկու աշխատանքային օրվա ընթացքում քարտուղարի կողմից վերադարձվում են:

1. **Մասնակիցը նախաորակավորման հայտով ներկայացնում է`**

**1) իր կողմից հաստատված նախաորակավորման ընթացակարգին մասնակցելու գրավոր դիմում` համաձայն հավելված N 1-ի,**

**2) իր կողմից հաստատված հայտարարություն՝ սույն հայտարարությամբ սահմանված «Մասնագիտական գործունեության համապատասխանություն պայմանագրով նախատեսված գործունեությանը» որակավորման չափանիշի պահանջներին իր համապատասխանության մասին` համաձայն հավելված N 2-ի,**

**3) ֆիզիկական անձ մասնակիցները ներկայանցում են նաև ինքնակենսագրական (CV)՝ հաստատված տվյալ անձի կողմից,**

**4) համատեղ գործունեության պայմանագրի պատճենը, եթե մասնակիցները սույն ընթացակարգին մասնակցում են համատեղ գործունեության կարգով (կոնսորցիումով)։**

1. Հայտը ծրարով ներկայացնելու դեպքում հայտում ներառվող բոլոր փաստաթղթերը ներկայացվում են բնօրինակից և թվով 2 պատճեններից: Փաստաթղթերի փաթեթների վրա համապատասխանաբար գրվում են «բնօրինակ» և «պատճեն» բառերը: Բնօրինակ փաստաթղթերի փոխարեն կարող են ներկայացվել դրանց նոտարական կարգով վավերացված օրինակները.
2. Նախաորակավորման հայտերը, հայերենից բացի, կարող են ներկայացվել նաև անգլերեն կամ ռուսերեն:
3. Ծրարը և սույն հայտարարությամբ նախատեսված` մասնակցի կողմից կազմվող փաստաթղթերը ստորագրում է դրանք ներկայացնող անձը կամ վերջինիս լիազորված անձը (այսուհետ` գործակալ): Եթե նախաորակավորման հայտը ներկայացնում է գործակալը, ապա հայտով ներկայացվում է վերջինիս այդ լիազորությունը վերապահված լինելու մասին փաստաթուղթ: Նպատակահարմարության դեպքում մասնակիցը պահանջվող տեղեկությունները կարող է ներկայացնել սույն հայտարարությամբ առաջարկվող ձևերից տարբերվող այլ ձևերով` պահպանելով պահանջվող վավերապայմանները։

**V. ՆԱԽԱՈՐԱԿԱՎՈՐՄԱՆ ՀԱՅՏԵՐԻ ԲԱՑՈՒՄԸ, ԳՆԱՀԱՏՈՒՄԸ ԵՎ**

**ԱՐԴՅՈՒՆՔՆԵՐԻ ԱՄՓՈՓՈՒՄԸ**

1. Նախաորակավորման հայտերի բացումը, գնահատումը և արդյունքների ամփոփումը կատարվում է նախաորակավորման հայտերի բացման նիստում` 5-րդ օրը  **ժամը 12:00-ին, ք. Երևան, Տիգրան մեծի 65Ա հասցեում։**
2. Նախաորակավորման հայտերի բացման և գնահատման նիստում`

1) հանձնաժողովի քարտուղարը տեղեկատվություն է հաղորդում գրանցամատյանում կատարված գրառումների մասին և հանձնաժողովի նախագահին է փոխանցում հայտերի գրանցամատյանը, դրա անբաժանելի մասը հանդիսացող մյուս փաստաթղթերը, գրանցված հայտերը.

2) սույն կետի 1-ին ենթակետում նշված փաստաթղթերը նախագահին (նիստը նախագահողին) փոխանցվելուց հետո հանձնաժողովը գնահատում է`

ա. հայտեր պարունակող ծրարները կազմելու և ներկայացնելու համապատասխանությունը սահմանված կարգին և բացում համապատասխանող գնահատված հայտերը.

բ. բացված յուրաքանչյուր ծրարում պահանջվող (նախատեսված) փաստաթղթերի առկայությունը և դրանց կազմման համապատասխանությունը սույն հայտարարությամբ սահմանված վավերապայմաններին.

1. Բավարար են գնահատվում սույն հայտարարությամբ նախատեսված պայմաններին համապատասխանող հայտերը: Հակառակ դեպքում նախաորակավորման հայտերը գնահատվում են անբավարար և մերժվում:

Եթե նախաորակավորման հայտերի բացման նիստի ընթացքում իրականացված գնահատման արդյուն­քում մասնակցի հայտում արձանագրվում են անհամապատասխանություններ՝ սույն հայտարարության պահանջների նկատմամբ, ապա հանձնաժողովը մեկ աշխատանքային օրով կասեցնում է նիստը, իսկ հանձնաժողովի քարտուղարը նույն օրը դրա մասին էլեկտրոնային եղանակով տեղեկացնում է մասնակցին՝ առաջարկելով մինչև կասեցման ժամկետի ավարտը շտկել անհամապատասխանությունը: Ընդ որում սույն կետում նշված`

1) առաջարկության մեջ պարտադիր և մանրամասն նկարագրվում են արձանագրված անհամապատասխանությունները.

2) առաջարկությունն ուղարկվում է մասնակցի` սույն հայտարարության մեջ նշված քարտուղարի էլեկտրոնային փոստից մասնակցի դիմումում նշված էլեկտրոնային փոստին ուղարկելու միջոցով:

1. Եթե սույն հայտարարության 20-րդ կետով սահմանված ժամկետում մասնակիցը շտկում է արձանագրված անհամապատասխանությունը, ապա վերջինիս հայտը գնահատվում է բավարար: Հակառակ դեպքում հայտը գնահատվում է անբավարար և մերժվում է: Մասնակիցը շտկված փաստաթղթերը ներկայացնում է սույն ընթացակարգին մասնակցելու դիմումում նշված էլեկտրոնային փոստից հանձնա­ժողովի քարտուղարի` սույն հայտարարությամբ նախատեսված էլեկտրոնային փոստին ուղարկելու միջոցով:
2. Հանձնաժողովի անդամը կամ քարտուղարը չի կարող մասնակցել հանձնաժողովի աշխատանքներին, եթե նախաորակավորման հայտերի բացման նիստում պարզվում է, որ վերջիններիս կողմից հիմնադրված կամ բաժնեմաս (փայաբաժին) ունեցող կազմակերպությունը, կամ իրենց մերձավոր ազգակցությամբ կամ խնամիությամբ կապված անձը (ծնող, ամուսին, երեխա, եղբայր, քույր, ինչպես նաև ամուսնու ծնող, երեխա, եղբայր կամ քույր) կամ այդ անձի կողմից հիմնադրված կամ բաժնեմաս (փայաբաժին) ունեցող կազմակերպությունը տվյալ ընթացակարգին մասնակցելու համար ներկայացրել է հայտ: Եթե առկա է սույն կետով նախատեսված պայմանը, ապա նախաորակավորման հայտերի բացման նիստից անմիջապես հետո սույն ընթացակարգի առնչությամբ շահերի բախում ունեցող հանձնաժողովի անդամը կամ քարտուղարը ինքնաբացարկ է հայտնում ընթացակարգից:
3. Հայտերի բացման, գնահատման և արդյունքների ամփոփման մասին կազմվում է արձանագրություն, որով հաստատվում է նաև նախաորակավորված մասնակիցների ցուցակը: Հանձնաժողովի քարտուղարը մինչև հայտերի գնահատման նիստի ավարտին հաջորդող աշխատանքային օրը ներառյալ`

1) իր և հանձնաժողովի` հայտերի բացման նիստին ներկա անդամների կողմից ստորագրված շահերի բախման բացակայության մասին հայտարարությունների բնօրինակներից արտատպված (սկանավորված) տարբերակները հրապարակում է տեղեկագրում.

2) սույն հայտարարությամբ նախատեսված պայմաններին անբավարար գնահատված հայտեր ներկայացրած մասնակիցներին էլեկտրոնային եղանակով ծանուցում է նախաորակավորման հայտերի մերժման հիմքերի մասին:

**24.Գնման գործընթացին հետագա մասնակցության իրավունք են ստանում նախաորակավորված մասնակիցները:**

Սույն հայտարարության հետ կապված լրացուցիչ տեղեկություններ ստանալու համար կարող եք դիմել հանձնաժողովի քարտուղար` Աննա Հակոբյանին

Հեռախոս՝ + 010 651631

Էլ. փոստ` anna.hakobjan7222@gmail.com

Պատվիրատու` Շրջակա միջավայրի նախարարության «Բնապահպանական ծրագրերի իրականացման գրասենյակ» պետական հիմնարկ

Հավելված N 1

ՀՀ-ԲԾ-Ա-ԲՄԽԾՁԲ-24/77 ծածկագրով բաց մրցույթի

նախաորակավորման ընթացակարգի հայտարարության

**ԴԻՄՈՒՄ**

###### նախաորակավորման ընթացակարգին մասնակցելու

հայտնում է, որ ցանկություն ունի մասնակցել

մասնակցի անվանումը

շրջակա միջավայրի նախարարության «Բնապահպանական ծրագրերի իրականացման գրասենյակ» պետական հիմնարկի կողմից ՀՀ-ԲԾ-Ա-ԲՄԽԾՁԲ-24/77 ծածկագրով բաց մրցույթի նախաորակավորման ընթացակարգին և նախաորակավորման հայտարարության պահանջներին համապատասխան ներկայացնում է հայտ:

-ի հարկ վճարողի հաշվառման համարն է` :

մասնակցի անվանումը հարկի վճարողի հաշվառման համարը

-ի էլեկտրոնային փոստի հասցեն է` :

մասնակցի անվանումը էլեկտրոնային փոստի հասցեն

-ի հեռախոսահամարն է` :

մասնակցի անվանումը հեռախոսահամար

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ մասնակցի անվանումը (ղեկավարի պաշտոնը, անուն ազգանունը) ստորագրություն

Կ. Տ.

Հավելված N 2

ՀՀ-ԲԾ-Ա-ԲՄԽԾՁԲ-24/77 ծածկագրով բաց մրցույթի

նախաորակավորման ընթացակարգի հայտարարության

**ՀԱՅՏԱՐԱՐՈՒԹՅՈՒՆ**

**«Մասնագիտական գործունեության համապատասխանություն պայմանագրով նախատեսված գործունեությանը» որակավորման չափանիշին համապաստախանության մասին**

Սույնով - -ն հայտարարում և հավաստում է, որ մատուցել է

(մասնակցի անվանումը)

ներքոհիշյալ ծառայությունները`

|  |  |  |  |  |  |
| --- | --- | --- | --- | --- | --- |
|  | | | | | |
| Հ/Հ | Տարեթիվը | Համարը | Գումարի չափը | Անվանումը/  նկարագրությունը | Պատվիրատուի հետ կապ հաստատելու տվյալները՝ , անվանումը, հեռախոս, էլ. փոստ |
| 1 | 2 | 3 | 4 | 5 | 6 |
| 1 |  |  |  |  |  |
| 2 |  |  |  |  |  |
| 3 |  |  |  |  |  |
|  |  |  |  |  |  |

Սույնով \_\_\_\_\_\_\_\_\_\_\_\_\_\_\_\_\_\_\_-ն հայտարարում և հավաստում է, որ բավարարում է ՀՀ-ԲԾ-Ա-ԲՄԽԾՁԲ-24/77 ծածկագրով նախաորակավորման հայտարարությամբ սահմանված կազմակերպության փորձի որակավորման չափանիշներին և պատրաստակամ է պահանջի դեպքում սահմանված ժամկետում ներկայացնել վերոնշյալ որակավորումը հիմնավորող փաստաթղթերը։

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ մասնակցի անվանումը (ղեկավարի պաշտոնը, անուն ազգանունը) ստորագրություն

Կ. Տ.